De mange oplagte fiskefartøjer, der ligger i de nordjyske havne kan nu hugges op, uden fiskerne mister dele af deres kvote.

Det sker efter EU's hidtidige havdage-ordning erstattes af såkaldte kW-dage. Selv om detaljerne endnu ikke er på plads ligger det fast, at fiskeretten ikke længere skal følge et bestemt skib, men frit kan overdrages, når den nye ordning træder i kraft. Derfor vil det ikke længere være nødvendigt at lade gamle, udtjente kuttere ligge i havn for at bevare fiskeretten. Oplægningen af de gamle kuttere har påført fiskerne en unødig udgift til vedligehold og havneplads, og mange havne har set de gamle skuder som en torn i øjet. - Det er et længe næret ønske, at vi nu slipper af med dem. Det har ikke været et kønt syn for turisterne i havnene, og det har været dyrt at vedligeholde skibene, så ejerne vil sikkert få dem hugget op så hurtigt, de kan, siger Jan Hansen fra Hanstholm Fiskeriforening til Ritzau